**Határ a csillagos ég - Megközelítőleg 150 millió forint értékű abroncsadomány a Hankook Tire-től**

**A Hankook Tire Magyarország Kft. 2015. november 3-án tartotta idei adomány-átadó ünnepségét a zsámbéki Driving Camp Közlekedésbiztonsági és Vezetéstechnikai Központban. Az immár negyedik éve futó program keretében idén több mint 2000 abroncs talált gazdára, a kedvezményezettek a BM Országos Katasztrófavédelmi Főigazgatóság, az Országos Mentőszolgálat fejér megyei állomásai és megközelítőleg 300 kisebb közhasznú szervezet volt. A Hankook Tire a biztonságos közlekedés iránti elkötelezettség jeleként idén is speciális téli vezetéstechnikai tréninget ajánlott fel 40 kisebb non-profit szervezet azon járművei és gépkocsivezetői részére, akik szolgálatukat részben az utakon teljesítik. A Hankook Tire Abroncsadományozási Programja Magyarország eddigi legnagyobb ilyen jellegű akciója. A 2012-ben útjára indított kezdeményezés során mostanáig közel 7000 gumiabroncsot osztottak ki, megközelítőleg 150 millió forint értékben.**

***Rácalmás, 2015. november 3.*** – Folytatódik a Hankook Tire Magyarország Kft. által életre hívott Hankook Abroncsadományozási Program, amelyben olyan közhasznú szervezetek részesülnek gumiabroncs-adományban, amelyek munkájukkal a társadalom számára fontos szolgálatot tesznek. Az elmúlt évek során három kiemelten közhasznú szervezet – a BM Országos Katasztrófavédelmi Főigazgatóság, az Országos Mentőszolgálat, a Magyar Vöröskereszt – és több mint 500 kisebb közhasznú szervezet kapott támogatást gumiabroncs formájában. 2015-ben a BM Országos Katasztrófavédelmi Főigazgatóság, az Országos Mentőszolgálat fejér megyei állomásai és megközelítőleg 300 kisebb közhasznú szervezet lett a kedvezményezett, továbbá 40 kisebb közhasznú szervezet gépkocsivezetője részt vehetett egy speciális elméleti és gyakorlati modulokból álló téli vezetéstechnikai tréningen a zsámbéki Driving Camp pályán.

- Abroncsadományozási Programunk célja továbbra is az, hogy olyan kisebb és nagyobb közhasznú szervezeteket támogassunk, amelyek tevékenységükkel a társadalom számára fontos szolgálatot tesznek. Kiemelt figyelmet és jelentős erőforrásokat szentelünk annak, hogy minden lehetséges módon támogassuk őket, hisz tudjuk, hogy ezek a szervezetek sokszor rendkívül korlátozott anyagi lehetőségek mellett, láthatatlanul végzik áldozatos munkájukat. Az elmúlt két évben a fő hangsúlyt a kisebb szervezetek támogatására helyeztük, hisz Ők méretükből fakadóan más módon nagyon ritkán és csak nagy erőfeszítések útján jutnának támogatáshoz. Számukra sokszor ezek a felajánlások jelentik az egyedüli esélyt a túlélésre. Mindezek mellett nagyon fontosnak tartjuk a közúti közlekedés biztonságának elősegítését is hazánkban. Ezért a Hankook fontosnak tartja, hogy hosszú távon folytassa programját - mondta el a programmal kapcsolatban Lee Sang Il, a Hankook Tire Magyarország Kft. ügyvezető igazgatója.

 A kisebb közhasznú szervezetek idén is a www.hankookadomany.hu weboldalon pályázhattak legfeljebb 12 darab, azaz három garnitúra Hankook gumiabroncsra. Továbbhaladva a tavaly megkezdett úton, a vállalat az idén a következő területeken tevékenykedő kisebb szervezetek részére nyújtott támogatást: vér- vagy szervszállítás, betegszállítás, gyermekmentés, koraszülött mentés, gyermek edukáció vagy bűnmegelőzés, környezet-, természet vagy tájvédelemmel, fenntartható fejlődéssel foglalkozó vagy ezekhez kapcsolódó oktató tevékenységet folytató, illetve gyermekek idegen nyelvű oktatásával, vagy biztonságos közlekedésre való nevelésével foglalkozó kisebb non-profit szervezetek. 2015-ben az átadott több mint 2000 abroncs mintegy háromegyedét a 300 kisebb közhasznú szervezet kapta.

- Örülünk annak, hogy vannak olyan vállalatok, amelyek elismerik azon egyesületek munkáját, amelyek értékteremtőek, és a társadalom számára hasznos tevékenységet végeznek. Önkénteseink áldozatos munkát végeznek, nemcsak a saját szabadidejüket áldozzák a munkára, hanem saját gépjárműveiket is. Amikor a pályázatot beadtuk, nem gondoltuk, hogy ránk esik a választás. Nagyon jó hasznát fogjuk venni az adománynak és nagyon hálásak vagyunk a cégnek, hiszen nemcsak mi, de nagyon sok hasonló szervezet dolgozik sokszor rendkívül korlátozott anyagi lehetőségek mellett. – mondta el a Hulladékkommandó Társadalmi Járőrszolgálat elnöke, Tápai Mónika.

- Pozitív dolognak tartom azt, hogy a Hankook többedszerre is kiírta ezt a pályázatot, amely programhoz kapcsolódóan a katasztrófavédelem idén is részesülhetett támogatásban gumiabroncsok formájában. Veszélyes helyzetekben rendkívül fontos, hogy kollégáink felkészülten, a lehető legjobb felszereléssel és eszközökkel induljanak útjukra, ezért nagyra értékeljük ezt az adományt. - emelte ki Dr. Tollár Tibor, a BM Országos Katasztrófavédelmi Főigazgatóság főigazgatója.

A Hankook Tire Magyarország Kft. hosszútávú CSR stratégiájának része a már meglevő programok folytatása, valamint ezek közül néhány kiterjesztése, így a Hankook a jövőben tovább bővítheti Abroncsadományozási Programját, illetve néhány helyi eseményt regionális vagy országos szintre emelhet. A 2016-os pályázatról az érdeklődők továbbra is majd a [www.hankookadomany.hu](http://www.hankookadomany.hu) weboldalon kaphatnak információt.

###

**A Hankook Értékteremtő Programról**

A Hankook Tire Magyarország Kft. 2012-ben indította útjára átfogó társadalmi felelősségvállalási (CSR) programsorozatát, a „Hankook Értékteremtő Programot”, amely három pillérre épül: környezet, egészség és oktatási-társadalmi ügyek. A kezdeményezés célja, hogy a Hankook Tire Magyarország Kft., mint hazánk egyik legdinamikusabban fejlődő vállalata, felelős társadalmi szereplőként segítséget nyújtson olyan környezeti és társadalmi ügyekben, amelyek mindannyiunk érdekét szolgálják.

A vállalat Értékteremtő Programja keretében már több helyi és országos jelentőségű akciót is indított, így a Dunaújvárosi- és az Országos Mentőszolgálatnak, a BM Országos Katasztrófavédelmi Főigazgatóságnak, a Magyar Vöröskeresztnek, valamint több mint 250 kisebb, non-profit szervezetnek adományozott nagy értékben gumiabroncsot. Ezen kívül számos helyi rendezvényt támogat a gyár környezetében, például a nagysikerű dunaújvárosi Parázs-Varázs Közösségi Grillpartyt vagy a Rácalmási Tökfesztivált. A Hankook 2013. június elején útjára indította a Hankook Dolgozói Önkéntes Programot is, amelynek keretein belül a vállalat dolgozói, az általuk javasolt közhasznú szervezetek és közintézmények javára végezhetnek önkéntes munkát. A megvalósításhoz szükséges eszközöket és segédanyagokat a cég biztosítja. A vállalat és dolgozói ily módon 2013-14 folyamán mintegy 10 millió forint érékben járultak hozzá a helyi közösségek életminőségének jobbításához. A Hankook 2014-től újabb tevékenységgel egészítette ki CSR tevékenységét, gyermekek angol nyelvi oktatásának támogatását tűzte ki célul. A vállalat ez idáig 11 millió forinttal finanszírozta 160 diák képzését, akik angol nyelvi táborban vehettek részt. A tanulók, akik a Hankook dolgozóinak gyermekei, 16 helyi (dunaújvárosi és rácalmási) iskola diákjai, valamint a Nagycsaládosok Országos Egyesülete ajánlásából kerültek ki, a Funside egyhetes nemzetközi angol táborában vehettek részt Balatongyörökön.

**A Hankook Tire vállalatról**

A Hankook Tire egyike az öt, a világon a legtöbb abroncsot gyártó globális vállalatnak. Innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok valamint az autósport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten már több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központja és hét gyártóüzemének fejlesztésébe. A németországi Hannoverben működő Európai Technológiai Központban az európai piac igényeire szabva fejlesztik az termékeket, különös tekintettel az európai prémium autógyártók számára készülő első szerelésű (OE) abroncsokra.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban és Lengyelországban vannak kereskedelmi képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3.300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készülő termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal.

További információ: [www.hankooktire-press.com](http://www.hankooktire-press.com), [www.hankooktire-eu.com/hu](http://www.hankooktire-eu.com/hu) és [www.hankookadomany.hu](http://www.hankookadomany.hu)

**Kapcsolat:**

|  |  |  |
| --- | --- | --- |
| **Roy Katalin****Kommunikációs vezető****Hankook Tire Magyarország Kft.**Kommunikációs Osztály2459 Rácalmás, Hankook tér 1.Tel.: +36-25-556-096Fax : +36-25-556-359e-mail: pr.hungary@hankooktire.com fkinzer@hankooktire.com |  | **Bánhegyesi Attila****Program koordinátor****Hankook Tire Magyarország Kft.**Kommunikációs Osztály2459 Rácalmás, Hankook tér 1.Tel.: +36-25-556-096Fax : +36-25-556-359e-mail: pr.hungary@hankooktire.com |